Zaliv Fundy
Zaliv Fundy (francuski: Baie de Fundy) je zaliv na atlantskoj obali Sjeverne Amerike, na sjeveroistočnom kraju zaliva Maine, između kanadskih provincija Novi Brunswick i Nova Škotska a svojim malim dijelom dodiruje američku saveznu državu Maine. Neki izvori navode da naziv "Fundy" dolazi od francuske riječi "fendu", što znači "dijeliti", dok drugi smatraju da dolazi od portugalske riječi Funda, što znači "duboki". Zaliv je nazvan i Francuski zaliv od strane istraživača i kartografa Samuela de Champlaina tokom ekspedicije iz 1604. godine koju je predvodio Pierre Dugua. Poznat je po najvećem plimnom valu na svijetu.